section_heading: Obitelj
paragraph_text: Feride Aksal Onurova je majka. Njegov ju je otac prevario s drugom ženom, te ona stoga mnogo puta Onura poistovjećuje s ocem, pogotovo nakon njegovih svađa sa Šeherezadom. Ipak, voli sina i pruža mu dobro obrazovanje. Katkada među njima izbije pokoja svađa, no brzo se pomire jer su jedan drugom podrška. Kada Feride odluči otići u Pariz sestri Betul, Onur je zbog te odluke veoma tužan, ali je poštuje. Šeherezada Evliyaoğlu je Onurova supruga. Upoznali su se tijekom njenog rada u tvrtci Binyapi, čiji je on vlasnik. Šeherezada ga je zamolila da joj da 150 000 $, ne govoreći mu zašto joj je taj novac potreban. On pristaje, ali samo ako s njime provede jednu noć, što Šeherezada teška srca prihvati. Nakon te “crne” noći, Onur ne može prestati razmišljati o njoj, te ju nakon nekoliko dana zaprosi. Ona to odbije govoreći kako joj je sin najvažniji i kako ga prvo on mora prihvatiti. Onur se stoga potrudi zbližiti sa Šeherezadinim sinom Kaanom. Na dan njihova vjenčanja, Žale lažno optuži Onura da joj je ponudio novac u zamjenu da s njime provede jednu noć, baš kao što je to učinio Šeherezadi. Ona stoga užasnuta bježi s vjenčanja i odbija poslušati Onurovo objašnjenje. Tek nakon što Žale prizna da je lagala, Šeherezada shvati kakvu je nepravdu počinila i pokušava ispraviti svoju pogrešku. Onur saznaje za Nilüfer, svoju izvanbračnu kći za koju ni nije znao da postoji. Krije ju od Šeherezade, želeći tako izbjeći nepotrebne sukobe. No, ona to otkriva i predbacuje mu zbog njegovih laži. Ipak, oni se pomire i odluče vjenčati. Ona ubrzo zatrudni, što jako razveseli Onura. Na dan vjenčanja, Eda Akinay, Šeherezadina neprijateljica, ponudi Šeherezadi čaj kako bi se opustila. Ona ispije čaj u kojem se nalazi sredstvo koje kod nje izazove pobačaj. Onur i Šeherezada bili jako tužni zbog gubitka djeteta, uopće nisu htjeli razgovarati o tome. Šeherezada smatra da je Onurov najveći problem njegova ljubomora, ne sluteći kako je ljubomora pokrenuta Edinim spletkama, koja čini sve kako bi ih razdvojila. Kaan Evliyaoğlu je Šeherezadin sin kojeg Onur zavoli kao svojeg. Šeherezadi je bilo jako važno da ga Kaan prihvati jer inače ne bi prihvatila njegovu ponudu za brak. Kaan se ispočetka nije htio družiti s Onurom i izbjegavao ga je. No, kasnije ga je zavoljeo i počeo zvati ocem. Nilüfer Aksal Onurova je izvanbračna kći za koju on ni nije znao da postoji. Njena majka Nil bila je Onurova djevojka prije mnogo godina i varala ga je s drugim muškarcem, te je on zato počeo prezirati žene. Nil mu je rekla da je trudna, no on nije vjerovao da je dijete njegovo. Tek nakon nekoliko godina, upoznaje Nilüfer. Isprva je veoma šokiran, no kasnije zavoli djevojčicu, te DNK - a nalazom potvrdi da je on njezin otac.